
DIALUNA 6 NOVEMBER 2023 


NOS SPECIAL 
CUMINDA 
CRIOYO 


OKÉ TAKE AWAY 


746-3571 


PROBLEMA ENTRE 
HOBENNAN Y CU POSIBEL 
ARMA DI CANDELA ENVOLVI 


FIRMAMENTO DI MOU 
ENTRE GOBIERNO DI 
ARUBA Y CAAM-HP 


DETENCION Y PROBLEMA 
DILANTI CLUB NOCTURNO NA 
PALM BEACH Y CHAUFFEUR TA 
CORE 2 FLAT TIRE NA PONTON 


ARUBAHUIS PRONTO LO 
BIRA MAS FUERTE Y MAS 
STABIEL 


Partido MEP: 
‘BAN TOPA’ 
TA DEN 
NOORD 
Diahuebs 9 di 
november 


Minister Endy Croes: 
PREMIO EXCELENCIA DEN DEPORTE 2022 CU TA 
TUMA LUGA DIA 10 DI NOVEMBER PROXIMO 

Hendrikstraat - Diasabra 
anochi 
den 
careda 
di 
7:30 polisnan a bay den 
Hendrikstraat, unda cu dos 
hoben lo a haya problema 


cu otro 3 hoben. 


Segun informacion e grupo 
di e agresornan, nan lo 
tawata tin arma di candela 


cu nan. 


Despues di e problema cu 
a start altura di un fast 
food restaurant den Playa 
a start un coremento, no 
ta conoci si ta pa salba 
nan mes y bati alarma. 
Aparentemente e dosnan 


menasa, lo no conoce e tres 
individuonan. 


Polis a bin topa cu e 
dos 
hobennan 
y 
aki 
agentenan a wordo splica 
locuala a sosode, y pa tur 
trankilidad nan a wordo 
hiba warda di polis den 


Paardenbaaistraat. 


Ey si ta bon nan lo mester 
splica autoridad kiko ta e 
problema. Posiblemente lo 
por ta trata di problema 
andando bou di algun 
hoben di diferente bario. 


Problema entre hobennan y cu Posibel 
arma di candela envolvi 


E encuentro di Partido 
MEP ‘BAN TOPA’ den 
districtonan di Aruba, ta 
un programa interactivo 
unda 
cu 
cantidatonan 
ta 
duna 
informacion 
actual, 
preguntanan 


ta 
haya 
contesta, 
y 
preocupacionnan ta wordo 
scucha. ‘BAN TOPA’ ta 
mas cu un reunion; e ta un 
oportunidad pa conecta, 
siña, 
y 
hunto 
bin 
cu 
ideanan pa un miho futuro 


di nos pais. 


Dia 9 di November 2023, 
e pueblo di Noord y Aruba 
en general ta invita na 
Club Don Bosco pa un otro 
encuentro di ‘BAN TOPA’ 


cu ta cuminsa pa 6.30 pm. 


Cantidatonan 
invita 
pa 
duna informacion riba e 
anochi aki ta, Minister 
Dangui Oduber, cu e topico 
di crecemento di turismo 
y maneho den tereno di 
salud. 
Parlamentarionan 
Ricky Hoek y Shailiny 
Tromp-Lee 
lo 
elabora 
riba 
e 
trabounan 
den 
Parlamento. Y Lider di 
MEP y Prome Minister 
di nos pais lo informa 
tocante nos recuperacion 
impresionante despues di 
e pandemia y e retonan cu 


nos pais ta enfrenta. 


Den nomber di Partido 
MEP, Lider di MEP y 
Prome Minister di nos 
pais, 
Evelyn 
Wever- 
Croes ta invita pueblo 
di Noord y vecindario y 
Aruba en general, pa un 
otro encuentro di ‘BAN 
TOPA” 
diahuebs 
9 
di 
november pa 6:30 pm. 
Bo participacion na ‘BAN 
TOPA’ ta encurasha nos 
pa sigui cu nos mision pa 
un pais prospero y uni. 
Boso sosten ta nos forsa y 
determinacion. 


Partido MEP: 
‘ban toPa’ ta den noord 
Diahuebs 9 di november 

D: 
Diaranson 
atardi, 
Vertegenwoordiging 
van 
Nederland in Oranjestad 
(VNO) 
a 
organisa 
un 
bunita recepcion pa yama 
bonbini na Sr. Edson Hato. 
Minister Endy Croes tabata 
presente na Universidad 
di 
Aruba 
durante 
e 
recepcion. 
Tambe 
presente na e ocasion 
special aki, tabata colega 
Minister Geoffrey Wever, 
Presidente di Parlamento 
di 
Aruba 
mr. 
Edgard 
Vrolijk, miembronan di 
Parlamento 
di 
Aruba, 
hefe di departamentonan 
di 
gobierno 
y 
demas 
invitadonan special. Sr. 
Edson Hato ta di nos 
hermana isla Curaçao y a 


biba hopi aña na Hulanda. 
Pues, 
Sr. 
Hato 
tin 
conocemento di e idioma 
y cultura di e region 
Caribense. 


Sr. Hato a eherce hopi 
funcion rond di mundo y 
awo ta representante nobo 
di Hulanda na Aruba, 
Curaçao y Sint Maarten 
(VNACS). Sr. Hato tin 
experencia 
amplio 
den 
guia di proceso di cambio 
y desaroyo di liderazgo den 
multinacionalnan grandi 
y companianan social. Sr. 
Hato a eherece e funcion 
di consehero y a traha 
na, entre otro, Carlsberg 
Group, ABN AMRO Bank, 
ING Group y AstraZeneca. 


Na aña 2017 Sr. Hato a 
funda 
LikeMinds 
B.V., 
un oficiona di conseho 
pa guia personanan den 
posicion 
di 
liderazgo, 


desaroyo di organisacion 
y 
transformacion 
di 
empresa. 
Finalmente, 
Minister Endy Croes ta 
felicita Sr. Hato cu su 


encargo nobo y ta dese’e 
hopi exito den e etapa nobo 
aki pa fortifica e relacion 
entre Aruba y Hulanda. 


MINISTER ENDY CROES TA DESEA SR. EDSON HATO 
HOPI EXITO COMO REPRESENTANTE NOBO DI VNO 
PA ARUBA, CURAÇAO Y SINT MAARTEN 

Diabierna atardi a drenta 
informe di un accidente na 
e paperclip rotonde na Sero 


Patrishi, mesora a dirigi 
un patruya na e sitio. Na 
yegada di e patruya a bin 


compronde cu aki ta trata 
di un trekker lastrando un 
low boy a pasa destrui e 
rotonde saliendo pa bay for 
di e rotonde y e blokinan a 
keda riba caminda. 


Esnan 
encarga 
cu 
e 
mantencion di WVB a keda 
di hunto cu polis di trafico 
pa atende e chauffeur di e 
trekker pa cubri e gastonan 
envolvi. 


Trekker lasTrando un low-boy a pasa ranca 
blokinan na rand di roTonde y a sigi core 
bay lagando esakinan den caminda 


J.E 
YRAUSQUIN 
BOULEVARD - Diabierna 
anochi polis y despues 


ambulance a bay den e 
parkeerplaats di un mall 
situa e high rise area. 


Eynan un hoben lo a bira 
malo. 
For di un testigo nos a 
compronde cu un persona 
lo a topa cu e hoben aki na e 
piso ariba, kiko e lo tawata 
haci eyriba no ta mucho 
duidelijk. E persona cu a 
topa e hoben lo a convence 
pa nan bay na e piso abou. 
Unabes na e piso abou, e la 
haya un atake di epilepsia 
y e tawata tin mester 
di 
asistencia 
medico. 
Paramediconan cu a yega 
na e sitio a logra calma 
e hoben y despues cu e 
tawata mas trankil a sali 
cu ne direccion Hospitaal. 


Hoben a bira malo den parkeerplaaTs di 
un mall siTua den area di HigH rise 

Muestra 
bibo 
di 
nos 
democracia 
ta 
den 
e 
derecho igual di tur hende 
pa manifesta nan opinion 
y sentimentonan na Pais 
Aruba. Ta netamente e 
mesun derecho igual aki 
ta locual ta den discusion. 
Gobierno di Aruba tin 
e 
tarea 
di 
scucha 
su 
ciudadanonan y na mes 
momento 
garantisa 
cu 
derechonan universal di 
cada ser humano ta wordo 
honra. Cada persona den 
Gobierno 
y 
Parlamento 
a priminti di sirbi nos 
pais 
respetando 
nos 
constitucion. 


Manera 
ta 
conoci, 
Parlamento 
lo 
trata 
e 


concepto di ley pa haci 
matrimonio entre pareha 
di mesun sexo posibel. 
Gobierno ta siguiendo e 
desaroyo aki di cerca y 
ta 
scuchando 
diferente 
opinion for di pueblo. 


"Como 
vice-minister 
president, representando 
Gobierno di Aruba, mi 
por bisa cu mescos cu 
den comunidad, den e 
gabinete por tin diferente 
pensamento 
individual 
riba e tema di matrimonio 
entre pareha di mesun 
sexo. Pero manera nos 
Minister President a indica 
den su discurso na Den 
Haag, Pais Aruba ta boga y 
lo sigi boga pa igualdad pa 


hende muhe, e comunidad 
LBGTQIA+ y tur otro grupo 
marginalisa. Desde 2017 
nos a boga pa Igualdad y 
inclusion cu ta balornan 
clave den un comunidad 
cu tin compasion pa nan 


prohimo. 


Minister Ursell Arends y 
Minister Geoffrey Wever 
a 
ricibi 
e 
manifesto 
di 
lidernan 
religioso 
dilanti 
bestuurskantoor 


y lo comparti esaki den 
conseho di minister. "E lo 
haya su debido atencion, 
igual na e atencion cu nos 
ta duna esnan cu un otro 
opinion," Minister Arends 
ta termina. 


Minister Ursell Arends: 
E forsa di un comunidad ta bin di su 
principionan di inclusion 


5.11.2023. Pa proteha e grupo di 
ciudadanonan na risico den nos 
comunidad di bira hopi malo, 
desaroya complicacion of fayece 
debi na infeccion cu e virus di 
Influenza of COVID-19, DVG ta 
informa cu lo cuminsa ofrece 
dentro di poco e vacuna anual di 
Influenza y COVID-19 den bario. 
Ciudadnonan cu ta cay bou di 
grupo di risico cu por pasa vacuna 
na e bus den e diferente barionan 
ta: 
• 
Adulto mayor di 60 aña of 
mas 
• 
Ciudadanonan entre edad 
di 18 cu 59 aña cu anualmente 
riba conseho di dokter di cas of 
specialista ta busca nan vacuna di 
Influenza (cu recept di dokter) 


o 
Esaki ta inclui esnan cu 
obesidad (BMI ≥40) 
• 
Adulto 
y 
mucha 
cuminsando for di 6 luna di edad 
cu ta mentalmente incapacita (cu 
recept di dokter) 
• 
Adulto 
y 
mucha 
cuminsando for di 6 luna te cu 
59 aña cu riesgo medico halto 
por ehempel es cu ta sufri di 
malesa cu ta debilita nan sistema 
inmunologico (cu recept di dokter) 
• 
Hende muhe na estado 


rond di 22 siman. Pa e miho 
proteccion ta conseha pa vacuna 
den e di 2 trimenster di embaraso 
(cu recept di partera) 


Riba e dianan menciona aki bou, 
DVG lo ta den diferente bario 
rond Aruba unda cu es cu ta cay 
bou di grupo di risico aki riba 
menciona por yega mas facil serca 
nos pa busca su vacunanan. Ta 
importante si pa tene na cuenta cu 
algun persona di e grupo di risico 


mester un recept di dokter di cas. 
Durante e bishitanan den bario lo 
tin e vacuna di Influenza y tambe 
COVID-19 disponibel. 


Pa 
mas 
informacion 
like 
nos 
Facebook 
page 
Directie 
Volksgezondheid 
DVG 
Aruba, 
Follow 
nos 
riba 
Instagram 
directie_volksgezondheid_aruba, 
subi nos website www.dvg.aw, 
yama nos na 5224200 of mail nos 
na servicio@dvg.aw 


“Mantene bo defensa halto” 
programa di vacunacion contra 
influEnza y covid-19 dEn bario 

Diasabra 
madruga 
na 
ceramento 
dinun 
club 
nocturno 
a 
surgi 
un 
problema 
na 
un 
club 
nocturno na Palm Beach y 
a urgi no menos cu 12 polis 
pa detene un persona ya cu 
e detencion no a bay facil 


memey di esnan presenta 
polis mester a haci uso di 
forsa bruto unda a causa 
daño na auto di un persona 
cu a prefera di keda leu. 
Ademas polis a para un 
auto coriendo cu alomenos 
2 flat tire dilanti Sherriff 


bayendo zuid. Ora a test e 
chauffeur a detene esaki 
debi cu a test e chauffeur 
e tabata bao influencia 
y a detene tambe, den 
ambos caso a hiba e 
sospechosonan warda di 
polis na Shaba. 


Detencion y problema Dilanti club 
nocturno na palm beach y chauffeur ta 
core 2 flat tire na ponton 


Sero Compa - Diasabra 
algo prome cu merdia polis 
a bay pura un adres na 
Sero Compa, unda un yiu 
homber lo a bira agresivo. 


Segun nos a compronde; e 
mesun cabayero aki mas 
trempan den dia e lo a 
hay'e den un problema na 
Sabana Liber. 


Aparentemente e lo tawata 
na 
Spoedeisende 
Hulp 
tambe y parse cu eynan 
tambe e persona aki a haci 
problema. 


Despues 
di 
sali 
di 
Hospitaal pa su adres unda 
cu e lo ta biba, discusion a 
start entre e y su tata. 


Lamentablemente 
prome 


cu e autoridad a presenta 
na e cas ya e la cende locual 
ta parse un Toyota Vitz 
color blauw na candela. 
E vlamnan a crece den 
un rato, causando cu nan 
tawata yega e wayanan di 
coriente, Elmar mester a 
wordo avisa. 


Brandweer 
na 
yegada 
mester a paga e candela cu 
a cuminsa parti dilanti di 
auto. Ta mustra cu e yiu a 
usa un jerrycan pa kima e 
auto. 
Polis a detene eynan mes 
y cu transportwagen e la 
wordo hiba warda di polis 
na Macuarima. 
Nos a compronde cu su 
tata no lo entrega niun 
keho contra su yiu homber. 


No ta conoci si e yiu lo 
por ta sufri di un of otro 
problema mental. 


yiu homber(25) ta kima auto Di su tata 

Durante su estadia na 
Hulanda, Prome Minister 
Evelyn 
Wever-Croes 
a 
tuma e oportunidad pa 
reuni na Arubahuis cu 
Minister Plenipotenciario 
sr. 
Ady 
Thijsen 
hunto 
cu e personal, pa asina 
por scucha di nan, kico 
ta 
relevante. 
Manera 
ta 
conoci, 
Arubahuis 
ta representa Aruba na 
Hulanda y na Europa, 
pesey ta importante pa e 
ta fuerte y stabiel. Ultimo 
tempo, Arubahuis a pasa 
den 
momentonan 
hopi 
dificil, cu investigacionnan 
interno y administrativo, 
pero awor, tur esaki ta tras 
di lomba y por sigui cu 
positvismo padilanti. 


Prome Minister a indica 
cu durante e reunion, e 
personal a expresa nan 
perocupacion pa loke a 
pasa den pasado, pero 
a 
siguranan 
cu 
desde 
awor, lo bay traha pa 


fortifica 
Arubahuis, 
pa 
algo asina no pasa nunca 
mas. E aspectonan pa cu 
nombracion di e director 
nobo, ta den su etapa 
final, y pa 1 di december, 
Arubahuis lo tin su director 
nobo, cu lo traha na crea 
un Arubahuis mas stabiel 
y cu forsa pa sigui dilanti. 


Prome Minister ta gradici 


sra Glenda Hernandes cu 
a fungi como e director 
interino, pa a acepta e 
propuesta di Gobierno pa 
keda un par di luna mas, 
cu finalmente a resulta 
den un periodo mas largo. 


Gobierno 
di 
Aruba 
ta 
sumamente agradeci na 
su persona y ta reconoce 
su esfuerso den trece e 
trankilidad y stabilidad 
cu tanto tabata tin mester. 
Arubahuis, 
pronto 
lo 


drenta den un etapa nobo, 
na unda cu e director 
nobo hunto cu Minister 
Pleniptenciario lo traha 
hunto cu ekipo completo 
pa crea un Arubahuis mas 
fuerte y stabiel. 


Prome Minister Evelyn Wever-Croes: 
Prome Minister a reuni cu Arubahuis 
ARUBAHUIS PRONTO LO BIRA MAS FUERTE 
Y MAS STABIEL 

: Diabierna atardi, duranta 
Conferencia di Prensa di 
Gobierno di Aruba Minister 
Endy Croes a presenta 
Premio 
Excelencia 
den 
Deporte 
(PED) 
2022. 
Presente na e ocasion aki 
tabata 
vice 
presidente 
di 
Parlamento 
Sr. 
Raymond 
Kamperveern, 
Parlamentario Sr. Alvin 
Molina, 
directiva 
di 
diferente 
federacion, 
IBiSA, 
FFD, 
FLPD, 
SSA, 
Departamento 
di 
Enseñansa, 
Inspectie 
Onderwijs, 
atletanan 
nomina 
y 
demas 
invitadonan special. 
Premio 
Excelencia 
den 
Deporte ta reconoce e 
atletanan cu mas a destaca 
den nan disciplina durante 
aña 2022. Pa aña 2022 
un total di 29 federacion 
a 
manda 
nomber 
di 
nan atletanan cu mas a 
destaca. E nominadonan 
ta wordo reconoci dia 
10 di november den un 
anochi 
di 
gala 
dedica 
specialmente 
na 
nan. 
Minister Endy Croes a 
enfatisa cu e aña aki e 


interes tabata hopi grandi, 
unda cu 29 federacion a 
manda oficialmente nan 
nominadonan 
conforme 
e rekisitonan. Un total di 
130 atleta ta nomina den 
diferente categoria pa aña 
2022. 
Comision di hurado: 
E 
comision 
encarga 
pa scoge e ganadonan 
ta 
consisti 
di 
cinco 
profesional cu tin e afinidad 
den 
prensa 
deportivo. 
E rekisitonan pa saca e 
ganadonan ta basa riba e 
siguiente reglamentonan: 
1. 
prestacion 
local, 
2. 
prestacion 
internacional 
y 
3. 
prestacion 
den 
comunidad di Aruba. 


Un premio nobo: 
Pa 
prome 
biaha 
ta 
introduci 
e 
categoria 
entrenado di aña unda cu 
lo reconoce 27 entrenado 
pa nan contribucion den 
e desaroyo di deporte di 
Aruba. 


Ceremonia oficial: 
Durante e ceremonia di 
gala cu ta tuma luga dia 10 


di november proximo den 
Renaissance 
Convention 
Center lo otorga diferente 
premio, entre otro, medaya 
y certificado pa tur e 130 
nominadonan, plakkaat pa 
e 13 ganadonan, plakkaat 
pa e 27 entrenadonan, 
plakkaat 
na 
e 
10 
baluartenan deportivo y 
premionan 
efectivo. 
Durante e anochi special 
aki lo rindi homenahe na 
10 baluarte deportivo cu 
a dedica gran parti di nan 
bida den deporte di Aruba. 
Tambe, 7 atleta olimpico lo 
ricibi un certificado y pin 
for di World Olympians 
Association 
pa 
nan 
esfuerso haci pa promove e 
balornan olimpico. 


Pa finalisa, Pueblo di Aruba 
ta 
keda 
cordialmente 
invita 
pa 
sintonisa 
e 
anochi mas grandi den 
deporte di Aruba dia 10 di 
november cuminsando pa 
8or di anochi en bibo via 
nos planta nacional Tele 
Aruba y Canal 22. 


Minister Endy Croes: 
PREMIO EXCELENCIA DEN DEPORTE 2022 CU TA 
TUMA LUGA DIA 10 DI NOVEMBER PROXIMO 

Diaberna atardi Minister di 
Turismo & Salud Publico, 
sr. Dangui Oduber, hunto 
cu Minister di Enseñansa 
sr. Endy Croes y sra. Loma 
Parkins, directora di “The 
Caribbean 
Accreditation 
Authority for Education in 
Medicine and Other Health 
Professions” 
(CAAMP- 
HP) a firma un acuerdo 
pa asina apunta e organo 
di accreditacion CAAMP- 
HP, pa acredita scolnan di 
medicina cuta establece 
nan mes na Aruba pa 
garantisa e calidad y nivel 
di educacion. 


E mandatario a menciona 


cu Aruba tin diferente 
facultadnan di medicina 
cu basicamente ta prepara 
studiantenan pa e prome 
fasenan di nan examenan 
na 
Merca. 
E 
organo 
Mericano cu ta supervisa 
e calidad di educacion 
di 
medicina 
pafo 
di 
Merca, esta e “Education 
Commission for Foreign 
Medical 
Graduates” 
(ECFMG), 
a 
determina 
cu 
entrante 
2024 
e 
facultadnan cu kier wordo 
certifica door di ECFMG 
mester 
ta 
acredita 
pa 
institutonan reconoci door 
of den nomber di ECFMG. 


CAAM-HP 
ta 
un 
otro 
instituto 
cu 
ta 
wordo 
reconoci door di ECFMG y 
cu por evalua e curriculum 
di educacion y acredita 
facultadnan di medicina. 
Awo 
cu 
CAAM-HP 
ta 
situa den region esaki ta 
pone cu e ta mas accesibel 
pa 
e 
facultadnan 
di 
medicina 
por 
establece 
na Aruba. E acuerdo di 
MOU entre Gobierno di 
Aruba y CAAM-HP, ta 
amplia e posiblidadnan pa 
facultadnan di medicina 
por 
wordo 
acredita 
y 
asina garantisa e nivel di e 
educacion ofreci door di e 
facultadnan aki. 


Minister 
sr. 
Dangui 
Oduber ta gradici colega 
Minister Endy Croes pe 
bon coperacion pa a brinda 
e plataforma pa asina mas 
institutonan di medicina 
por establace nan mes na 
Aruba y percurando cu e 


acreditacion ta reconoci 
pa e calidad y nivel di 
educacion cu ta wordo 
brinda. Ministerio tambe 
ta gradici sr. Andin Bikker 
pa tur su esfuerso pa a 
completa e MOU. 


Minister Dangui Oduber 


FIRMAMENTO DI MOU ENTRE GOBIERNO DI 
ARUBA Y CAAM-HP 


Diaranson 
ultimo, 
Minister 
di 
Enseñansa 
y Deporte Endy Croes 
a haci bishita oficial na 
Instituto 
Pedagogico 
Arubano (IPA). IPA ta un 
scol superior riba nivel di 
HBO cu ta ofrece, entre 
otro, estudio pa Maestro 
di Enseñansa Primario, 
Bachelor Nederlands als 
Vreemde Taal y Curso di 
Certificacion 
Pedagogico 


Didactico (PDG). Na yegada 
na e scol, e mandatario di 
Enseñansa a wordo ricibi 
cu un caluroso bonbini. 


Durante e bishita, Minister 
Endy Croes a reuni cu 
directora 
di 
IPA 
Sra. 
Marilyn 
Richardson 
y 
director 
di 
estudionan 
inicial 
Sr. 
Berthson 
Boekhoud 
pa 
dialoga 
tocante diferente topico di 


interes di e scol. Tambe, 
Minister Endy Croes a 
haya un recorido rond 
di ful e scol pa mira e 
lokaalnan, deficiencia den 
e parti di infrastructura 
y algun trabou realisa 
recientemente. 


Ademas 
di 
esaki, 
e 
mandatario di Enseñansa 
a 
bishita 
un 
les 
di 
Enseñansa 
Primario 
di 
e 
materia 
Vakdidactiek 


voor Natuur en Teccniek 
en 
Mens 
Maatschappij 
di 
e 
docentenan 
Sr. 
Gregory 
Richardson 
y 
Sra. Mirscha Winterdal. 
Por ultimo, a reuni cu 
e team di IPA, unda cu 
nan a haya e oportunidad 
di 
haci 
pregunta 
y 
trece 
nan 
inkietud- 
y 
preocupacionnan dilanti. 
Minister Endy Croes a 
contesta nan preguntanan 
y a duna un splicacion 


breve di e proyectonan 
andando pa mehora e 
calidad 
di 
enseñansa 
na Aruba. Pa finalisa, 
Minister Endy Croes ta 
gradici directora di IPA 
Sra. Marilyn Richardson, 
director 
di 
estudionan 
inicial 
Sr. 
Berthson 
Boekhoudt y e team di IPA 
pa e caloroso ricibimento, 
alabes ta desea e docente- 
y studiantenan un exitoso 
aña escolar 2023 – 2024. 


MINISTER ENDY CROES A HACI UN BISHITA OFICIAL 
NA INSTITUTO PEDAGOGICO ARUBANO 

Minister Geoffrey Wever 
a anuncia un concurso cu 
ta duna oportunidad na 
pueblo di Aruba honra 
un baluarte di e ciudad 
di Oranjestad, door di 
nombra un e plaza nobo. 
E plaza ta keda na e cru- 
sada di Wilhelminastraat 
y Columbustraat, un lugar 
conoci y frecuenta den e 
ciudad pa local y turista. 


Gobierno di Aruba ta 
busca propuestanan cu 
ta celebra y reconoce un 
baluarte (persona of sim- 
bolo importante) di Oran- 
jestad. Ta importante cu 
bo propuesta ta algo cu 
ta resona cu e comunidad 
local y cu e tin un signifi- 
cado profundo pa e habi- 
tantenan di e ciudad y pa 
e bishitantenan tambe. 
Si bo tin un idea pa un 
nomber cu ta satisface e 
criterianan abou mencio- 
na, bo mester registra. Tin 
un formulario obtenibel 
na Bestuurskantoor (Co- 
colishi) of online via link 
disponibel riba Minister 
Geoffrey Wever su pagina 
social. Pa por participa 
mester tene cuente cu e 
siguiente reglanan; 


Directiva y criterio: Tin un 
maximo di dos palabra pa 
e nomber di plaza someti. 
Nomber mester ta origi- 


nal (sin infringi derecho 
di autor) y mester refleha 
cultura, historia of sig- 
nificado di Oranjestad. 
Nombernan controversial, 
of topiconan no ta permiti. 
Ta tene cuenta cu facilidad 
di pronunciacion y memo- 
risacion. 
Participacion 
y 
eligibi- 
lidad: Tur hende cu ta in- 
teresa por partisipa den e 
concurso aki. Personanan 
cu ta haci sugerencia mes- 
ter ta mayor di edad (18+). 
Solamente un propuesta 
pa persona ta ser con- 
sidera.Top of Form 
Bottom of Form 


Hunto cu bo registro, bo 
mester manda bo propu- 
esta. Bo por prepara un 
argumento 
convincente 
cortico pa bo eleccion di 
nomber, detayando pakico 
e ta adecuado y/of con ta 
honra e cultura y historia 
di Oranjestad. Peticion 


pa un nomber di caya of 
plaza mester wordo haci 
na e Comision di Nomber 
di Caya pa por ricibi un 
apoyo, e.o. e habitantenan 
na e sitio mester a wordo 
consulta. E principionan 
cu e “straatnaamcommis- 
sie” ta mantene na ora di 
nombra un caya of plaza 
tras di un persona, ta lo 
siguiente: 


1) E persona mester a 
fayece caba of ta mas bieu 
cu 85 aña 
2) E persona cu ta wordo 
nombra mester a duna un 
contribuicion relevante na 
e comunidad. 
3) E persona en cuestion 
mester a traha trabou di 
boluntario cu ta beneficia 
e comunidad, y no paso- 
bra esaki tabata su trabou 
of cu e lo a cobra di dje. 
4) E persona mester ta un 
uno respeta den e comuni- 
dad y tin afiliacion fuerte 
cu Oranjestad. 
5) Nombernan di caya ex- 
istente no lo wordo cam- 
bia. 


Na banda di un premio 
chikito, e ganador di e con- 
curso lo tin e satisfaccion 
di sa cu nan propuesta a 
ser eligi como e nomber 
permanente di e plaza, un 
honor duradero y un con- 
tribucion significativo na e 
patrimonio cultural y so- 
cial di Oranjestad. 


Un dia fructifero carga 
cu e bendicion di Dios 


”Cu kico lo mi compara e reino di Dios?” Lucas 
13,18 
eino ta ofrece na tur hende. Tin hendenan cu no 
por yega hañe y esaki 
ta culpa Den e caso aki, ta mas facil wak e fruta 
bon cu ta nace di bo 
obra. Mayoria di hende ta busca modo, hopi es- 
fuerso pa stima, sirbi 
otro den cosnan chikito y ta faya di wak e abun- 
dancia di bon fruta cu 
ta nace di su esfuerso. Ora cu esey sucede, tin di 
nan ta descurasha y 
perde animo. Comparti nos fe, sirbi otro cu amor 
sin stop. 
Scucha, dedica tempo, resa, entrega nos tempo pa 
e enfermonan, prizoneronan, pober y esunnan den 
necesidad. 
E cosnan aki ta alegra nos bida. Un 
bida abundante, unda Dios ta obra. 
E reino di Dios ta biba den mi. 
Kico mi por haci pa contribui pa e reino di Dios? 


Oracion: Señor, tur dia mi mester di Bo forsa pa 
biba. Uza mi Señor, pa planta Bo simia di fe y cari- 
dad tur dia den mi bida. 
Amen. 


Minister Geoffrey Wever: 
Yuda nombra e plaza 
nobo na crusada di 

Lider di AVP, mr. Mike 
Eman tabata invitado es- 
pecial den cede di TNO na 
Utrecht pa e symposium 
technologico di TNO dedi- 
ca na Jan Ebbing cu tabata 
e kwartiermaker y promer 
director di TNO Aruba na 
ocasion di su jubileo cu lo 
drenta na vigor 1 januari 
2024. 
Hunto cu Eman e inge- 
niero Ebbing a juda pone 
Aruba riba mapa e tempo 
ey como lider den innova- 
cion y green vision. Pesey 
Eman a worde invita pa 
dedica un mensahe na Jan 
Ebbing durante e sympo- 
sium di dedicacion aki. 
Eman a recorda e mo- 
mentonan cu a logra trece 
TNO na Aruba y con liher 
e instituto aki di “research 
y development” a desaroya 
y trece un cantidad di in- 
genieronan y profesional- 
nan academico Arubano 
bek cas pa traha den e in- 


stituto aki. 
Jan Ebbing, obviamente 
conmovi cu e palabranan 
di elogio y reconocimento 
di e Promer Minister cu a 
trece Aruba, a recorda cu 
hopi nostalgia su experi- 
encia na Aruba y admira- 
cion pa e vision di Mike 
Eman y su dedicacion 24/7 
na progreso di Aruba. 
Den 
combersacion 
cu 
Ebbing, e ta recorda clara- 
mente cu e enfasis di e 
acuerdo cu a haci e tempo 
ey cu Premier Eman ta- 
bata pa desaroya e pilar 
economico di conocemen- 
to, fomentando asina e ex- 
portacion di conocemento 
for di e profesionalnan lo- 
cal. 
“Mi ta kere cu esey ainda 
ta hopi importante pa e 
isla y sigur pa Aruba keda 
purba alcansa e metanan 
ey,” Ebbing a bisa indican- 
do cu e ora ey ta necesario 
tin socio pafo, por ehemp- 


el, den Reino caminda tin 
e conocemento y e base pa 
coopera. “Esey ta parce mi 
ainda sigur util pa Aruba. 
Pero mi ta pensa tambe cu 
pa Hulanda ainda ta inte- 
resante pa traha cu un isla 
manera Aruba.” 
Smart Community ta un 
ehempel di proyecto cu a 
ehecuta uno relativamente 
igual na Hulanda, na e 
ciudad di Rotterdam. E ta 
un bario chikito den e area 
di waf caminda tambe a 
enfoca riba sostenibilidad. 
Ebbing ta duna credito di e 
exito di dicho proyecto na 
e conocemento y experi- 
encia cu a adkiri mientras 
tabata na Aruba durante 
Gabinete Mike Eman I y 
II. Aki a ripara, entre otro, 
cu pa alcansa un econo- 
mia totalmente berde, e 
almacenamento di energia 
ta crucial. “Esey nos a siña 
hopi bon na Aruba, con pa 
ta prepara pa esey,” el a 


expresa. 
Confirmando e importan- 
cia di traha cu entidad di 
conocemento, Ebbing a re- 
salta cu semper mester tin 
un interes en comun unda 
cu bo por siña algo di e or- 
ganisacion cu bo ta traha 
cu ne y e pais unda cu bo 
ta tambe por siña algo; cu 
hunto por alcansa meta. 
Den su discurso durante 
e symposium Ebbing a 
lamenta e cierre di TNO 
Aruba. 


E a duna Mike Eman un 
mision pa rebiba e momen- 
tonan di exito aki. Ebbing 
ta convenci cu ta impor- 
tante pa reanuda dialogo 
cu organisacion pa wak 
si por yega atrobe na un 
cooeracion mutuo. “Mi ta 
kere cu pa tur hende lo ta 
bon si Aruba ta sigui riba e 
caminda di sostenibilidad 
y ta un ehempel den e re- 
gion,” e ex director di TNO 
a conclui bisando. 


TNO Y EMAN TA REBIBA TEMPO ARUBA A 


LIDERA DEN INNOVACION 


ORANJESTAD - Prome 
Minister Evelyn Wever- 
Croes tabata un orador 
invita na e conferencia na 
Den Haag, "Shaping the 
Feminist Foreign Policy". 
Prome Minister a splica 
cu e maneho di relacion 
exterior semper ta wordo 
influencia pa locual ta sos- 
ode na otro paisnan cu Re- 
ino ta deal cune. E femen- 
ist policy aki ta indica, cu 
den caso cu tin paisnan cu 
no ta respeta derecho hu- 
mano, e posicion di hende 
muhe, of otro minorianan, 


ningun pais den Reino 
lo ta permiti pa haci ne- 
goshi cu nan. Esaki ta un 
maneho cu Premier Wev- 
er-Croes a lansa pa Reino 
na Maart 2023 na New 
York. Basa riba e tema aki, 
a organisa un conferencia 
grandi na Den Haag, cu 
participacion di mas di 
800 persona rond mundo 
di sector publico, NGo's, 
sector priva, y sector aca- 
demico, dedica pa traha 
na e lucha pa igualdad di 
hende muhenan. 


Prome Minister a expresa 
di ta sumamente honra di 
a wordo invita pa habri e 
conferencia 
importante 
aki cu un discurso. Duran- 
te su discurso, el a indica 
cu ta danki na e trabou 
grandi cu tur e instancian- 
an aki ta bin ta haciendo, 
awe e por ta para como e 
prome, Prome Minister 
femenino di pais Aruba. Y 
como tal, e tin e oportuni- 
dad di comparti opinion- 
nan, y di splica kico tur su 
Gobierno ta haciendo pa 
fortifica e posicion di hen- 


de muhe na Aruba. Tambe 
e mandatario a indica di 
por a sinti e tension cu tin 
na Hulanda, riba e tema 
di e guera na Israel y Pal- 
estina, despues cu Minis- 
ter Liesje Schreinemacher 
di Internationale Handel 
en Ontwikkelingssamen- 
werkinga hiba palabra. 


Presente na e conferencia 
aki 
tabata 
embahador- 
nan di diferente pais na 
mundo, caminda posicion 
di hende muhe ta wordo 


afecta. Durante e con- 
ferencia a toca e tema di 
hende muhe den conflicto 
y den guera, paisnan cu tin 
mentalidad di machista. y 
otro minorianan cu tambe 
ta sinti e discrminacion. "e 
prome dia di conferencia a 
bay hopi bon. 


Mi ta sumamente orguyo- 
so di por a representa Re- 
ino, pero principalmente 
Aruba, riba un topico 
asina importante" Prome 
Minister a expresa. 


Prome Minister Evelyn Wever-Croes: 
PROME MINISTER A ATENDE E 
CONFERENCIA "SHAPING THE FEMINIST 
FOREIGN POLICY" 
"Danki na e trabou grandi cu tur e instancianan ta bin ta haci- 
endo, awe mi por ta para como e prome, Prome Minister fe- 
menino di pais Aruba" 

Cas 
Real 
semper 
ta 
demonstra hopi carinjo 
pa Aruba y interes den 
con cosnan ta bayendo pa 
nos Pueblo y País. Pesey 
e contacto cu Cas Real 
tur ora ta yen di aprecio 
y afeccion pa Aruba. Esey 
no tabata otro awe na mo- 
mento cu Eman y su del- 
egación a hiba un bishita 
personal cerca un amiga 
grandi di Aruba, Prinses 
Laurentien. 
Líder di fracción di AVP, 
mr. Mike Eman, su es- 
posa Doina y conseh- 
ero Wendrick Cicilia den 
cuadra di nan misión na 
Hulanda a haci bishita 
serca Prinses Laurentien. 
Eman y Prinses Lauren- 
tien a intercambia di idea 
riba e proposición pa 
yega na realisa un Sociaal 
Cultureel Planbureau pa 
Aruba. Prinses Lauren- 
tien tin hopi iniciativa 
den cual su enfoke ta pa 


yega na scucha kico ta e 
dolornan den comunidad. 
Den e cuadra ey e con- 
cepto di un instituto cu 
ta haci gobernantenan, 
parlamentarionan 
mas 
informa y conciente kico 
ta e dolornan, nececidad- 
nan y aspiracionnan den 
comunidad ta synchroni- 
sa cu temanan cu Prinses 
Laurentien ta dunando 
hopi atención. 
E hospitalidad di Prinses 
Laurentien un vez mas ta- 
bata hopi caluroso y aten- 
to pa cu e bishita di Mike 
Eman y Doina cu e con- 
oce hopi anja. Na final di 
e encuentro caluroso aki 
Eman a expresa cu nos ta 
contento cu den Reino nos 
tin un famia Real cu un 
curason grandi pa Aruba. 
Y awe nos por a toca un 
punto común: "mensen 
moeten gezien, gekend en 
gehoord worden”. Esey 
ta un sentimiento y mis- 


ion cu nos ta comparti cu 
Prinses Laurentien, mr. 
Mike Eman a finalisa ex- 
presando cu gratitud pa e 
hospitalidad real. 


EMAN Y DELEGACION CALUROSAMENTE RICIBI 


DOR DI PRINSES LAURENTIEN 


Semanalmente tin dife- 
rente tayer/les cu mucha, 
hoben, adulto por sigui. 
Hunto cu organisaciony 
docentenan ta prepara un 
programa varia, pa asina 
por ofrece algo nobo caba 
biaha. 
Tur siman tin lesnan/ 
tayernan di baile (ballet, 
streetdance, dansa y soca), 
musica (cuarta, steelpan, 
saxofoon), 
meditacion/ 
yoga, pilates y pintamento. 
Fin di aña lo tin un activi- 
dad pa familiar, conocir y 
publico completo pa bin 
disfruta di tur loke e 
participantenan a siña na 
Scol di Arte. 
Den 
2023 
tin 
algun 
proyecto cu a cuminsa 


nobo. “Ban Crea” cu a 
cuminsa na september ul- 
timo. 
E ta tuma luga tur dialuna 
y diabierna. Muchanan di 
4 pa 12 aña ta crea arte cu 
diferente material 
y uzando diferente tec- 
nica. Pa adulto mayor tin 
e proyecto “Excursion di 
Arte” cu a cuminsa den 
october ultimo. E ta un bes 
pa luna. Un bes pa luna ta 
bishita un luga, organisa- 
cion of un artista 
local cu tin di haber cu 
cultura. Di e manera aki e 
adulto ta amplia su cono- 
cemento artistico como 
tambe conoce hende nobo 
y kisas yega na un hobby 
nobo. 


Scol di Arte ta colabora 
tambe cu diferente organi- 
sacion, por ehempel Ate- 
lier ‘89 cu ta ofrece e 
proyecto “Arte den Bario” 
pa 
mucha 
y 
adulto. 
Artista(nan) local tambe 
ta haya oportunidad pa 
tene un exposicion, pa asi- 
na exhibi nan arte pa pu- 
blico di Aruba. 
Riba fechanan importante 
manera dia di Himno y 
Bandera, dia di Rey y dia 
di San Juan, Scol di 
Arte ta organisa actividad 
of exposicion, pa asina 
stimula atencion pa yuda 
mantene Aruba su 
cultura bibo. 
Scol di Arte ta habri di 
dialuna pa diabierna. Pa 


informacion ta bonbini na 
Scol di Arte. Tambe 
por yama na 584-9168 of 
por whatssap na 5624670. 
“Like” y sigui nos riba 
Facebook “Scol di 


Arte” como tambe nos In- 
stagram “SDIARTESN” pa 
keda informa di tur les, 
proyecto y actividad 
cu Scol di Arte tin 


Scol di Arte di UNOCA na San Nicolas ta ofrece 
comunidad diferente actividad, tayer y curso 

Cu inmenso tristesa na nos curason, pero conforme cu boluntad di Papa Dios, 
nos ta anuncia fayecimento inespera di nos kerido tata, ruman y omo stima: 


Englo Eufracio Dubero 
mihor conoci como “Fenchi” 
Un gran futbolista di Club Estrella 
2-10-1941 - 29-10-2023 


1+ Esposa y mama di su yiunan: 
†Dilia Elena Dubero-de Rass 


Yiunan: 
Marlon Dubero y Andreina Wever 
Sheila y Anthony Giel-Dubero 
Astrid Dubero 


Suegro: †Charlie Rass 
Suegra: †Mama Alicia de Rass-Donado 


2+ Esposa: †Beatrice Alan Lue y famia 


Rumannan: 
†Aida Dubero-van der Biezen y famia 
†Elsa Geerman-Dubero y famia 
†Frido Dubero y famia 
Lucia Dubero y famia 
†Betico Dubero y famia 
†Melindo Dubero y esposa 
†Mena Dubero y famia 
Eddy Kelly y famia 


Cuñanan: 
†Imelda de Rass-Donado y famia 
†Alicia de Rass-Donado y famia 
y demas famia na Colombia 


Tur subrina- y subrinonan, prima- y primonan cu Fenchi a stima. 
Demas famia: 
Dubero, Ridderstap, Rass, Donado, Jinette, Wever, Giel, Lue, Van der Biezen, 
Ras, Rasmijn, Geerman, Arends, Boekhout, Loopstok, Feliciana, Croes, Semerel, 
Kelly, Van Trigt, Carolina, famia Stelt 
, 
Garcez-Ripoll, Fernandes-Orfao, Quant-Arrindell y Faneite, 
y tur demas famia, amigo- y conocirnan na Aruba y den exterior. 


Su ekipo di futbol di Club Estrella. 
Su ex-coleganan di Maduro & Sons Aruba, Biblioteca Nacional Aruba y 
Archivo Nacional Aruba. 


Danki na e team di Cas di mi Chepa pa e cuido y cariño brinda. 
Un danki special na e team di Dr. Horacio Oduber Hospital piso B4 
pa e cuido y atencion ricibi. 


Acto di despedida y entiero lo tuma lugar diamars, 7 di November 2023 di 1’or 
pa 4’or na Misa Inmaculada Concepcion na Santa Cruz pa despues sigui pa San- 
tana Catolico Santa Maria na Santa Cruz. 


Nos ta pidi disculpa si den nos momento di tristesa nos por a lubida di 
menciona algun nomber di famia. 


Ta lamenta cu despues di entiero nos no ta ricibi bishita di condolencia na cas. 


“Pa lo ta semper den nos curason” 


Diahuebs anochi a drenta 
informe di cu tin un pareha 
den un auto di huur pega 
den plas di awa na Arashi, 
mesora a dirigi un patruya 


na e sitio. 


Polis a yama e roadservice 
di e conpania di auto pa 
bay yudanan. 


Pareha turista den auto 
di huur a keda pega den 
plas di awa na Arashi 


Diabierna mainta a drenta 
informe di cu tin un sos- 
pechoso drumi dilanti un 
bar na Eagle cu herment 
usa pa kibra drenta e lugar 
den man, mesora a dirigi 
un patruya na e sitio. Na 
yegada di e patruya a bin 
compronde cu e esnan en- 
carga cu e bar a yega y a 
haya un adicto ambulante 
drumi dilanti e lugar y a 
kere cu ta djies drumi ela 
drumi eynan pa e yobida. 
Unabes e adicto lanta a 


tuma nota cu nan a purba 
kibra drenta den e lugar y 
e herment usa ta esun cu 
e adicto ambulante tabata 
tin den su man. Ora e adic- 
to a ripara y ela haya sa cu 
polis ta bin p'e esaki a bay 
for di e sitio. Polis a busca 
den vecindario pero no a 
encontra cun'e. Den corto 
esey kiermeen cu durante 
e ladron ta purba kibra pa 
drenta horta ela pega soño 
cu e hermentnan den su 
mannan. 


Durante cu ladron a purba 
kibra pa drenta ela pega 
soño, mainta a bin hay'e 
cu e herment den man 

E Global Forum pa Trans- 
parencia y Intercambio 
di Informacion pa Asun- 
tonan di Impuesto (Global 
Forum), ta e organo in- 
ternacional principal cu 
ta traha riba implemen- 
tacion di normanan global 
pa transparencia y inter- 
cambio di informacion fis- 
cal rond mundo. E meta 
principal di e Global Fo- 
rum ta combati evasion di 


impuesto y asina promove 
transparencia fiscal inter- 
nacional. Esaki ta wordo 
logra door di evalua y su- 
pervisa e implementacion 
di e normanan interna- 
cional pa intercambio di 
informacion di cuenta fi- 
nanciero segun e Common 
Reporting Standard cerca 
paisnan miembro. 


Aruba a compromete su 


mes pa conduci inter- 
cambionan fiscal segun e 
Standard pa Intercambio 
Automatico di Informa- 
cion (AEOI Standard) 
di cuenta financiero den 
asunto di impuesto desde 
2018. Siguiendo e trabou 
di Aruba pa mehora con- 
fidencialidad y seguridad 
di dato, un team di Global 
Forum recientemente a 
evalua y conclui cu Aruba 
ta cumpli cu e rekisitonan 
y ta tuma e medidanan 
necesario pa activa e in- 
tercambionan 
reciproco. 
Consecuentemente Aruba 
ta wordo considera un 
partner adecua relaciona 
cu e AEOI Standard, cual 
ta permiti pa ricibi infor- 
macion di e otro paisnan 


miembro segun e AEOI 
Standard, cual tambe ta 
wordo uza pa intercambi- 
onan segun e normanan 
di transparencia relaciona 
cu BEPS (“Action 13 Coun- 
try by Country Reporting” 
y “Action 5 Transparency 
Framework”). 


Aruba ta duna hopi ba- 
lor na seguridad di infor- 
macion, pasobra esaki ta 
brinda confiansa publico 
y tambe ta proteha e con- 
fidencialidad, 
disponibi- 
lidad, y integridad di e 
sistema financiero di e 
isla. Aruba ta reconoce e 
importancia di confiden- 


cialidad y proteccion di 
dato y ta dedica na intro- 
duci y mantene medidan- 
an robusto di seguridad 
di informacion pa proteha 
informacion confidencial 
di e contribuyentenan, cu 
e meta di ta un partner 
confiabel den e proceso di 
intercambio di informa- 
cion fiscal cu otro paisnan. 


Minister Maduro ta gradi- 
ci e team di DIMP y tambe 
e team di Global Forum cu 
evalua e sistema di DIMP 
pa sigura cu Aruba por 
comparti informacion fis- 
cal na un manera sigur in- 
ternacionalmente. 


VALIDO TE DIALUNA 06 DI NOVEMBER 2023, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 31 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 32 PA 42 GRADO CEL- 
SIUS 
UV INDEX: 9 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 31 / MIN 26 / 0.4 MM 
WESTPUNT: MAX 30 / MIN 24 / 2.6 MM 
STA ROSA: MAX 31 / MIN 25 / 0.7 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION GENERAL- 
MENTE 
OOST Y MODERA TE BASTA FUERTE, POSIBLE- 
MENTE 
FUERTE DEN RAFAGA; TEMPERATURA (GRADO 
CELSIUS) 
MAX / MIN LO TA: 32 / 27 


Minister Maduro di Finansa ta informa: 
ARUBA TA LOGRA INTERCAMBIO AUTOMATICO DI INFORMACION 
FINANCIERO RECIPROCO DEN ASUNTO DI IMPUESTO DESPUES CU GLOBAL 
FORUM A APROBA E PROCESO 
Awo DIMP por intercambia informacion fiscal cu otro Paisnan na un manera sigur 

ORANJESTAD, Aruba 2 
di November 2023: Tin un 
topico cu ta sumamente 
importante den e dianan 
aki cual ta e bishita di 
Prome Minister Evelyn 
Wever-Croes na Hulanda 
relaciona cu e asuntonan 
di pais Aruba, di cual Par- 
lamento ta siguiendo tur e 
desaroyonan aki di cerca. 


Diaranson mainta, Par- 
lamentario di Fraccion di 
MEP, Ricky Hoek a hiba 
palabra durante un rueda 
di prensa y el a expresa cu 
por a tuma nota cu Prome 
Minister a biaha pa Hu- 
landa y ta haciendo bishita 
di trabao na diferente in- 
stancia importante. Es- 
akinan ta entre otro Con- 
seho di Minister di Reino, 
Eerste Kamer, Raad van 
State y Ministerio di Rela- 
cion Exterior. 


Hoek a referi na e partici- 
pacion di Prome Minister 
na e reunion di Conseho 
di Minister di Reino. Un di 
e temanan cu a atende cu 
ne durante di e reunion ta- 
bata esun riba e cambio di 
LAft y e condicionnan cu 
Hulanda a trece na mesa 
ultimo momento. 


“Danki pa e bon trabou 
y pa ta presente na e Ri- 
jksministerraad, 
Minis- 
ter President Sra. Evelyn 
Wever-Croes a logra e 
punto aki caminda cu a 
convence 
Rijksminister- 
raad, pa hala e punto di 
agenda di LAft te cu e 
siguiente RMR y cu Sra. 
Alexandra van Huffelen a 
haya e mandato pa sigui 
ta na mesa cu gobierno di 
Aruba”, Hoek a remarca. 


E reunion di Prome Min- 
ister cu Eerste Kamer ca- 


minda cu e mandatario a 
duna un presentacion di 
con Aruba ta para awo. A 
papia di cifranan macro- 
economico cu ta mustra 
hopi positivo riba econo- 
mia, 
turismo, 
finansas 
como tambe desempleo. 
No obstante e banda posi- 
tivo, e mandatario a trece 
dilanti tres punto di preo- 
cupacion cu ta entre otro: 
1) e hecho cu no ta tur 
famia ta sinti e progreso 
ainda pasobra tin fami- 
anan mester traha 2 of 3 
trabou 2) E interes halto di 
6.9% cu Hulanda 3) Jaar- 
rekening cu atraso. 


Prome Minister a splica si 
kico Gobierno ta hacien- 
do riba cada un punto. E 
miembronan di Eerste Ka- 
mer a haci varios pregunta 
riba e tres topiconan y nan 
tabata tin palabra di elogio 
pa Aruba. Prome Minister 
a logra tambe via di Minis- 
terio di Relacion Exterior, 
cu Hulanda lo asisti Aruba 
riba implementacion di 
dos tratado. Esakinan ta 
e Tratado di Istambul, cu 
ta frena violencia contra 
hende muher y e Tratado 
contra secuestro di mu- 
cha. Ambos ta hopi impor- 
tante y Gobierno di Aruba 
kier implementa nan mas 
pronto posibel. 


Por ultimo e bishita di 
Prome Minister na Raad 
van State y e despedida 
di Sra. Milly Schwengle 
como 
representante 
di 
Aruba den Raad van State. 
Parlamento di Aruba, spe- 
cialmente fraccion di MEP 
ta gradici Sra. Schwengle 
pa e sublime trabounan 
desplega den Raad van 
State durante su termino 
di 6 aña. Hoek a finalisa 
bisando cu Parlamento di 


Aruba ta sumamente con- 
tento cu tur e logronan di 
Prome Minister Wever- 
Croes. Pasobra, esaki ta 
loke a propone na Prome 
Minister den e ultimo re- 
unionnan den Parlamento, 
cu Parlamento di Aruba ta 
desea pa gobierno sigui 
negocia pa loke ta trata 
e prestamonan, e condi- 
cionnan y e interes di e 
pago cu pais Aruba a haya 
for di Hulanda. 


Parlamentario Fraccion di MEP, Ricky Hoek: 


Logronan y elogio pa Prome Minister Wever-Croes 
durante su bishita di trabou na Hulanda 


Semanalmente tin dife- 
rente tayer/les cu mucha, 
hoben, adulto por sigui. 
Hunto cu organisaciony 
docentenan ta prepara 
un programa varia, pa 
asina por ofrece algo 
nobo caba biaha. 
Tur siman tin lesnan/ 
tayernan di baile (bal- 
let, streetdance, dansa 
y soca), musica (cuarta, 
steelpan, 
saxofoon), 
meditacion/ 
yoga, pilates y pintamen- 
to. 
Fin di aña lo tin un activ- 
idad pa familiar, conocir 
y publico completo pa bin 
disfruta di tur loke e 
participantenan a siña na 
Scol di Arte. 
Den 
2023 
tin 
algun 
proyecto cu a cuminsa 
nobo. “Ban Crea” cu a 
cuminsa na september 
ultimo. 


E ta tuma luga tur dialu- 
na y diabierna. Muchan- 
an di 4 pa 12 aña ta crea 
arte cu diferente material 
y uzando diferente tec- 
nica. Pa adulto mayor tin 
e proyecto “Excursion di 
Arte” cu a cuminsa den 
october ultimo. E ta un 
bes pa luna. Un bes pa 
luna ta bishita un luga, 
organisacion of un ar- 
tista 
local cu tin di haber cu 
cultura. Di e manera aki 
e adulto ta amplia su con- 
ocemento artistico como 
tambe 
conoce 
hende 
nobo y kisas yega na un 
hobby nobo. 
Scol di Arte ta colabora 
tambe cu diferente or- 
ganisacion, por ehempel 
Atelier ‘89 cu ta ofrece e 
proyecto “Arte den Bario” 
pa 
mucha 
y 
adulto. 
Artista(nan) local tambe 


ta haya oportunidad pa 
tene un exposicion, pa 
asina exhibi nan arte pa 
publico di Aruba. 
Riba fechanan impor- 
tante manera dia di Him- 
no y Bandera, dia di Rey 
y dia di San Juan, Scol di 
Arte ta organisa activi- 
dad of exposicion, pa 
asina stimula atencion pa 
yuda mantene Aruba su 
cultura bibo. 
Scol di Arte ta habri di 
dialuna pa diabierna. Pa 
informacion ta bonbini 
na Scol di Arte. Tambe 
por yama na 584-9168 
of 
por 
whatssap 
na 
5624670. “Like” y sigui 
nos riba Facebook “Scol 
di 
Arte” como tambe nos In- 
stagram 
“SDIARTESN” 
pa keda informa di tur 
les, proyecto y actividad 
cu Scol di Arte tin 


Scol di Arte di UNOCA 
na San Nicolas ta ofrece 
comunidad diferente 
actividad, tayer y curso 

ORANJESTAD - Den hon- 
or di su aniversario Plati- 
num venidero, Arion Wine 
Company ta preparando 
pa celebra cu tur su clien- 
tenan, amistad y fanatico 
e logro importante di ta 
den negoshi riba Aruba pa 
dos decada. 


E celebracion lo ta entre 7 
pa 10 di november, incluy- 
endo presentacion special 
di un celebridad, un au- 
tor, presentador y auto- 
ridad halto mundial riba 
biña y cuminda Jancis 
Robinson, manera tambe 
un otro persona cu hopi 
conocemento riba biña y 
cuminda, columnista Nick 
Lander, ambos escritor 
di e prestigioso Financial 
Times. 


Entre 
otro 
ocasionnan 
planea, un lectura cu e 


meta pa deleita y informa 
un cantidad di 40 studi- 
ante selectivo di Univer- 
sidad. E charla interactivo 
lo tuma lugar na Arion 
Wine Company. 


E siguiente dia, un trade- 
seminar lo tuma luga den 
un hotel ballroom, cu e 
meta pa yega na mas cu 
100 local cu ta profesional 
den industria di turismo, 
kende lo conoce e invitado 
tambe pa un momento di 
intercambia informacion y 
conocemento. 


Durante e ultimo 20 aña, 
Arion Wine Company cui- 
dadosamente a establece 
un relacion hopi firme cu 
fanatico di bon biña, y pa 
por trece e marca exclu- 
sivo aki mas cerca di e 
consumido, H&H lo host 
un cocktail party, habri na 


publico, pa permiti su cli- 
entenan un oportunidad 
pa topa cu e invitadonan 
special. E bukinan di Rob- 
inson lo ta obtenibel, un 
oportunidad pa haya uno 
personal firma y dedica. 


E celebracion di aniver- 
sario lo culmina cu un 
charity dinner na Azia 
Restaurant & Lounge, cu 
invitadonan di honor Jan- 
cis Robinson y Nick Land- 
er riba 10 di november, 
18:30. E 6-course dinner 
combina cu biña, cu un 
silent auction lo recauda 
fondo pa Health Promo- 
tion Foundation. E menu 
delicioso lo ta combina 
cu un seleccion di biña 
special. Pa tickets, tuma 
contacto cu marketing@ 
arionwinecompany.com 


“Nos kier a marca nos 
aniversario cu un mix di 
evento, educacional, cari- 
dad y diversion, y nos ta 
pensa nos ta haciendo e 
debidamente, yegando na 
studiantenan di univer- 
sidad, nos clientenan y 
nos comunidad su food- 
ies,” Govert van der Hout 
ta bisa, kende 20 aña 
pasa a gana e confiansa 
di Eric Wente, CEO di 
Wente Vineyards, pa bira 
e prome marca distribui 
pa e compania recien naci 
Arion Wine Company. 


Awe, Arion Wine Compa- 
ny ta orguyoso di su port- 


folio extensivo di marca, 
un combinacion di e mun- 
do bieu cu e mundo nobo, 
tradicional y inovativo. E 
compania ta brinda cali- 
dad consistente, ta sigui 
trends, comparti nan, y 
ta orguyoso di por warda 
nan biña den un facilidad 
adecua. 


E nomber di e compania, 
Arion, ta bini di mitologia 
Griego na unda cu e hoben 
Arion a canta e himno di 
Dionysus, e Dios di biña y 
placer, kende na su turno a 
manda un cantidad di dol- 
fijn pa yuda salba Arion 
di hoga, na momento cu e 
ladronnan a tir’e for di e 
barco despues cu a intenta 
horta nan rikesa. 


“E imagen di e mucha, 
Arion, riba un dolfijn a 
keda pega cu mi mama,” 
segun Govert ta splica, “y 
esey ta loke nos a yama e 
compania, tumando e de- 
cision pa partner cu e Dios 
di biña y placer sigur algo 
sabi.” 


Durante e ultimo 13 aña, 
e compania tambe a or- 
ganisa un torneo di golf 
anual pa recauda fondo 
den colaboracion cu Wen- 
te Vineyards y Papiamen- 
to Restaurant, generosa- 
mente dunando bek na 
nos comunidad, apoyando 
varios caridad local. 


Pabien na Arion. Ta bay ta 
un november pa recorda! 


Arion Wine Company ta 


celebra 20 aña 


